Cumpanzos

Giuanne Arca e Pitzente Barrile
fun trint'annos cumpanzos de laolzu.
Unu altu che fut che campanile,
s'ateru fut bascitu che mossolzu1.

E da Santu Aìne fin'a Abrile
fun sempr'e fronte in-d-ogni iradolzu,
siat cando faghian beranile
che cando etaian trigu e olzu.

Su altu a un’ancuju2 si faghìada
messend'in olzu basciu etadu in Maltu
e su basciu, messende in trigu altu,

che colora su dossu istiraìada.
Ma li poniat fatu e lu sighìada3
da chi lompiat a su mesucaltu.

Su deghennoe 'e Trìulas 1972

1Mossolzu: piccolo recipiente di sughero.
2Ancuju: si piegava ad arco per poter mietere.
3Sighìada: lo raggiungeva.